CELEX: 62015CN0046
Language: fi
Date: 2015-02-05 00:00:00
Title: Asia C-46/15: Ennakkoratkaisupyyntö, jonka Tribunal Central Administrativo Sul (Portugali) on esittänyt 5.2.2015 – Ambiente e Sistemas de Informação Geográfica Lda. (Ambisig) v. AICP – Associação de Industriais do Concelho de Pombal

4.5.2015   
            
            
               FI
            
            
               Euroopan unionin virallinen lehti
            
            
               C 146/14
            
         Ennakkoratkaisupyyntö, jonka Tribunal Central Administrativo Sul (Portugali) on esittänyt 5.2.2015 – Ambiente e Sistemas de Informação Geográfica Lda. (Ambisig) v. AICP – Associação de Industriais do Concelho de Pombal
   (Asia C-46/15)
   (2015/C 146/21)
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal Central Administrativo Sul
   
      Pääasian asianosaiset
   
   
      Valittaja: Ambiente e Sistemas de Informação Geográfica Lda. (Ambisig)
   
      Vastapuoli: AICP – Associação de Industriais do Concelho de Pombal
   
      Muu osapuoli: Indice – ICT & Management, Lda
   
      Ennakkoratkaisukysymykset
   
   
               1)
            
            
               Kun Portugalin lainsäädännössä ei säännellä 31.3.2004 annetun Euroopan parlamentin ja neuvoston direktiivin 2004/18/EY (1) 48 artiklan 2 kohdan a alakohdan ii alakohdan toisen luetelmakohdan sisältämää asiakysymystä, voidaanko kyseistä luetelmakohtaa soveltaa suoraan Portugalin oikeusjärjestyksessä siten, että siinä annetaan yksityiselle oikeus, johon yksityinen voi vedota hankintaviranomaisia vastaan?
            
         
               2)
            
            
               Onko direktiivin 2004/18/EY 48 artiklan 2 kohdan a alakohdan ii alakohdan toisen luetelmakohdan säännöstä tulkittava siten, että se on esteenä hankintaviranomaisten asettamien sellaisten määräysten soveltamiselle, joiden mukaan talouden toimija ei voi osoittaa palveluiden tarjoamista itse antamallaan vakuutuksella, ellei se osoita, että todistuksen saaminen yksityiseltä ostajalta on mahdotonta tai erittäin vaikeaa?
            
         
               3)
            
            
               Onko direktiivin 2004/18/EY 48 artiklan 2 kohdan a alakohdan ii alakohdan toisen luetelmakohdan säännöstä tulkittava siten, että se on esteenä hankintaviranomaisten asettamien sellaisten määräysten soveltamiselle, joissa vaaditaan kilpailun ulkopuolelle sulkemisen uhalla, että yksityisen ostajan antamaan todistukseen on sisällyttävä notaarin, asianajajan tai muun toimivaltaisen tahon oikeaksi todistama allekirjoitus?
            
         
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).